ECL รูดหนัก 8 วันติด ร่วงต่อกว่า 9%
ECL รูดหนัก 8 วันติด ร่วงต่อกว่า 9% โดยล่าสุด ณ เวลา 12.00 น. ราคาอยู่ที่ 3.92 บาท ลบ 0.40 บาท หรือ 9.26% สูงสุดที่ 4.30 บาท ต่ำสุดที่ 3.82 บาท มูลค่าซื้อขายที่ 106.30 ล้านบาท
23 พ.ย. 2560

ผู้สื่อข่าวรายงานว่า หุ้นบริษัท ตะวันออกพาณิชย์ลีสซิ่ง จำกัด (มหาชน) หรือ ECL ล่าสุด ณ เวลา 12.00 น. ราคาอยู่ที่ 3.92 บาท ลบ 0.40 บาท หรือ 9.26% สูงสุดที่ 4.30 บาท ต่ำสุดที่ 3.82 บาท มูลค่าซื้อขายที่ 106.30 ล้านบาท ขณะที่ดัชนีตลาดหุ้นไทยโดยรวมลบ 0.23%

ทั้งนี้ราคาหุ้น ECL ปรับตัวลดลงเป็นวันที่ 8 นับตั้งแต่ราคาหุ้นอยู่ที่ 4.70 บาท เมื่อวันที่ 14 พ.ย.60
ด้าน บล.เอเซีย พลัส ระบุในบทวิเคราะห์ (22 พ.ย.) ยังคงแนะนำ “ซื้อ” หุ้น ECL ให้ราคาเป้าหมาย 4.74 บาท/หุ้น โดยราคาย่อตัวลงทดสอบแนวรับเส้น EMA 25 วัน และยังเห็นแนวโน้ม Volume วิ่งไปตามจังหวะราคา ในเชิง Price Action ยังถึอว่าแนวโน้มขาขึ้นยังคงดีอยู่ และมีโอกาสราคาฟื้นตัวขึ้นได้
พร้อมทั้งยังเห็น RSI และ Stochastic ที่ต่างก็สามารถทรงตัวเหนือระดับ 50 ได้ทั้งคู่ ประกอบกับ MACD ที่วิ่งในแดนบวก จึงน่าจะเห็นจังหวะดีดขึ้นได้ โดยประเมินแนวต้านไว้ที่ 4.54 และ 4.74 บาท ตามลำดับ
 